Bekende Disney-stemakteur op 35 dood | Netwerk24
17 Februarie 2020 08:21
Davis se ma, Nancy Davis Rickel, sê in ’n verklaring aan The Hollywood Reporter dat Davis Sondagoggend in Los Angeles, Kalifornië, dood is. Hy was 35 jaar oud.
Jason Davis is Sondagoggend Amerikaanse tyd dood. Foto: Getty Images
“My hart is stukkend waar ek die hartseerste nuus van my lewe moet deel. My seun, Jason Davis, is vanoggend in Los Angeles dood. Jason het ’n ware hart van goud gehad met so ’n geesdrif vir die lewe,” lui die verklaring.
Nancy sê haar seun was iemand wat omgegee het vir ander en wat bo alles lief was vir sy vriende en familie. Sy het vir privaatheid gevra sodat die familie Davis se dood kan verwerk.
Hoewel Davis kleiner rolle in flieks en reekse soos Roseanne, 7th Heaven, Rush Hour en Beverly Hills Ninja vertolk het, was hy sekerlik die bekendste as Mikey van Recess, wat van 1997 tot 2006 op die kassie was.
Mense het hulde aan die akteur gebring op sosiale media.
Jason Davis really pulled off playing such a big sweetheart like Mikey from “Recess” we’ll never forget him and his amazing talents. It’s so tragic that he passed away at such an early age. May he Rest In Peace. #Mikey #Recess #JasonDavis pic.twitter.com/NAK7AtYUjM
— Omid (@OmidIranmanesh) February 17, 2020
Davis was die stem van Mikey Blumberg in die animasiereeks ‘Recess’. Foto: Skermgreep
Die oorsaak van Davis se dood is nie bekend nie, maar hy het in die verlede met dwelms gesukkel.
Hy het in 2010 tot 2011 op die program Celebrity Rehab With Dr. Drew verskyn en ’n liefdadigheidsorganisasie Cure Addiction Now begin. Hy het hom die afgelope jaar en ’n half hieraan toegewy.
Davis word, benewens sy ma, Nancy, en pa, Nebil Zarif, deur twee broers, Brandon en Alexander, oorleef. Hy het ook twee halfsusters, Isabella en Mariella Rickel, nadat sy ma met sy stiefpa, Ken Rickel, getrou het.
Dallas-ster (83) sterf